夜色川原合,秋声草木催。
星辰随地阔,河汉写山来。
栖鹤凉先警,饥乌夕未回。
高楼对斜月。高楼对斜月,
鸣笛正清哀。
地白钟声寂,山秋夜色多。
倚阑成雪界,按户即天河。
野气沉平楚,池光转碧萝。
忽闻清籁发,凄绝独如何。
鳌峰夜色输明月,龙穴秋光蔼碧云。
景物故应人惜别,风流难与世相闻。
新诗题处君思我,啼鸟声中我梦君。
一笑相从非易得,有怀聊复此云云。
旌旗江上出,花外卷帘空。夜色临城月,春寒度水风。
虽然行李别,且喜语音同。若问匡庐事,终身愧远公。
峭石帆收,归期差,林沼年销红碧。渔蓑樵笠畔,买佳邻翻盖,浣花新宅。地凿桃阴,天澄藻镜,聊与渔郎分席。沧波耕不碎,似蓝田初种,翠烟生璧。料情属新莲,梦惊春草,断桥相识。平生江海客。秀怀抱、云锦当秋织。任岁晚、陶篱菊暗,逋冢梅荒,总输玉井尝甘液。忍弃红香叶。集楚裳、西风催著。正明月、秋无极。归隐何处,门外垂杨天窄。放船五湖夜色。
初月不到晓,夜色何冥冥。
独立秋江上,风波卷寒星。
万壑秋潭静,千岩夜色新。
山中花作妓,海上月为宾。
酒泛丹丘桂,羹传碧涧莼。
暖云凝石榻,高卧傍南宸。
中原群盗几时平,避地荒山万虑惊。
霜月有情凝夜色,溪流无尽落寒声。
满山林影龙蛇动,绕屋风枝剑佩鸣。
自惜壮怀消欲尽,只将搜句了余生。
栉沐事朝谒,中门初动关。
盛服去尚早,假寐须臾间。
钟声发东寺,夜色藏南山。
停骖待五漏,人马同时闲。
高星粲金粟,落月沈玉环。
出门向关路,坦坦无阻艰。
始出里北干,稍转市西圜。
晨烛照朝服,紫烂复朱殷。
由来朝廷士,一入多不还。
因循掷白日,积渐凋朱颜。
青云已难致,碧落安能攀。
但且知止足,尚可销忧患。
前度月圆时,月下相携手。今夜天边月又圆,夜色如清昼。风月浑依旧。水馆空回首。明夜归来试问伊,曾解思量否。
薰序更朱签,宵弦落翠蓂。
人同散骑直,天与大夫醒。
鞅掌曹留事,羁孤坐刻铭。
整冠谁辨谤,隐几独忘形。
夜色先归树,凉飚欲破棂。
锁扉来叠鼓,卷幔入疏星。
居鹨乐耄苫ㄗ瓜啊?/p>
忧沈双蝶梦,病学一熊经。
道有支离粟,心